b'\n_START_ARTICLE_\nNational Treasure\n_START_SECTION_\nHandling\n_START_PARAGRAPH_\nBenjamin Franklin Gates (Nicolas Cage) er en amerikansk historiker og yngste etterkommer i en lang rekke av skattejegere. Faren hans Patrick Gates (Jon Voight) frar\xc3\xa5der ham fra \xc3\xa5 f\xc3\xb8lge i familiens fotspor, men Ben nekter. En gammel familiehistorie g\xc3\xa5r ut p\xc3\xa5 at en ledetr\xc3\xa5d ble overlatt til familien av Charles Carroll of Carrollton kort tid f\xc3\xb8r han d\xc3\xb8de i 1832. Denne ledetr\xc3\xa5den kan f\xc3\xb8re til den sagnomsuste "National Treasure" som folk har kjempet over siden antikkens Egypt og senere ble skjult av Founding Fathers of the United States og frimurerne under den amerikanske borgerkrigen. Under en ekspedisjon sammen med dataekspert Riley Poole (Justin Bartha) og ekspedisjonens finansmann, Ian Howe (Sean Bean) pr\xc3\xb8ver Ben \xc3\xa5 finne et skip som ble fanget i isen i Arktis. I lasterommet p\xc3\xa5 skipet finner Ben en gammel pipe av merskum som var skjult i en t\xc3\xb8nne med krutt. P\xc3\xa5 pipen er det gravert en g\xc3\xa5te som Ben mener viser vei til et usynlig kart skrevet av Timothy Matlack p\xc3\xa5 baksiden av den amerikanske uavhengighetserkl\xc3\xa6ringen. _NEWLINE_N\xc3\xa5r Ian sier at han er villig til \xc3\xa5 stjele uavhengighetserkl\xc3\xa6ringen for \xc3\xa5 finne det neste sporet, begynner de \xc3\xa5 krangle. I den p\xc3\xa5f\xc3\xb8lgende kampen, blir kruttet antent. Ian og hans medskyldige stikker av etter \xc3\xa5 ha sperret Ben og Riley inne i skipet. Men Ben og Riley klarer \xc3\xa5 komme seg l\xc3\xb8s rett f\xc3\xb8r skipet eksploderer. De reiser tilbake til USA, fast bestemt p\xc3\xa5 \xc3\xa5 stoppe Ian. Ben og Riley pr\xc3\xb8ver \xc3\xa5 rapportere Ian`s plan om \xc3\xa5 stjele erkl\xc3\xa6ringen til FBI, Sikkerhetsdepartementet og Abigail Chase (Diane Kruger) ved Riksarkivet, men det er ingen som tror p\xc3\xa5 dem fordi de mener at det er umulig \xc3\xa5 stjele erkl\xc3\xa6ringen. Ben bestemmer seg for \xc3\xa5 stjele erkl\xc3\xa6ringen for \xc3\xa5 hindre at Ian tar den. Riley hacker seg inn og aktiviserer en sensor som utl\xc3\xb8ser en alarm, og en mekanisme senker erkl\xc3\xa6ringen ned til et rom i kjelleren. For \xc3\xa5 f\xc3\xa5 adgangskoden til dette rommet, sender Ben en gave til Abigail Chase med usynlig blekk. N\xc3\xa5r Abigail taster inn passordet til det underjordiske rommet vil det usynlige blekket havne p\xc3\xa5 tastaturet og vise hvilke taster hun brukte til \xc3\xa5 skrive inn passordet. _NEWLINE_Samme kveld, sniker Ben seg inn p\xc3\xa5 en fest ved Riksarkivet og skaffer fingeravtrykkene til Abigail fra et champagne-glass, som han bruker for \xc3\xa5 komme ned til uavhengighetserkl\xc3\xa6ringen. Riley deaktiverer overv\xc3\xa5kningskameraene, og Ben finner passordet ved \xc3\xa5 bruke kjemikalier som avdekker det usynlige blekket p\xc3\xa5 tastaturet. Idet Ben fjerner erkl\xc3\xa6ringen kommer Ian og hans gjeng som ogs\xc3\xa5 har hacket seg inn i sikkerhetssystemet, og de skyter mot Ben som klarer \xc3\xa5 r\xc3\xb8mme med erkl\xc3\xa6ringen. I gavebutikken f\xc3\xa5r en ansatt \xc3\xb8ye p\xc3\xa5 uavhengighetserkl\xc3\xa6ringen, og hun tror at Ben pr\xc3\xb8ver \xc3\xa5 stjele en av butikkens kopier. Ben m\xc3\xa5 betale for dokumentet med kredittkort. I det han forlater bygningen, f\xc3\xb8lger Abigail ham etter ham, og hun skj\xc3\xb8nner hva planen deres g\xc3\xa5r ut p\xc3\xa5 plan. Abigail tar uavhengighetserkl\xc3\xa6ringen fra Ben f\xc3\xb8r hun blir kidnappet av Ian og hans menn som tror hun har den ekte erkl\xc3\xa6ringen. Ben redder henne men Ian tar uavhengighetserkl\xc3\xa6ringen. Men Ben kj\xc3\xb8pte en kopi sammen med den ekte erkl\xc3\xa6ringen, og Ian fikk den falske. _NEWLINE_Abigail vil at erkl\xc3\xa6ringen skal returneres, men Ben og Riley tvinger henne til \xc3\xa5 samarbeide for \xc3\xa5 unders\xc3\xb8ke erkl\xc3\xa6ringen. FBI sporer Ben`s identitet gjennom kredittkortet hans, s\xc3\xa5 Ben, Riley og Abilgail s\xc3\xb8ker tilflukt hos Ben`s far i Philadelphia, til hans fars overraskelse og forferdelse. De unders\xc3\xb8ker erkl\xc3\xa6ringen og ser ett merke p\xc3\xa5 baksiden, som Ben mener \xc3\xa5 referere til en rekke brev skrevet av Benjamin Franklin. Ben`s far eide en gang disse brevene, men nylig donerte ham dem til et museum. Ben og Riley reiser til museet, hvor de dekoder meldingen som peker til Independence Hall og Liberty Bell, men  Ian og hans menn er ogs\xc3\xa5 p\xc3\xa5 vei dit. De kommer seg inn i t\xc3\xa5rnet og de finner et par briller med flere fargede linser gjemt i en murstein. Brillene avsl\xc3\xb8rer enda en ledetr\xc3\xa5d p\xc3\xa5 baksiden av erkl\xc3\xa6ringen. N\xc3\xa5r de f\xc3\xa5r \xc3\xb8ye p\xc3\xa5 Ian og hans menn, bestemmer de seg for \xc3\xa5 dele seg opp. _NEWLINE_Abigail og Riley mister erkl\xc3\xa6ringen, og Ian finner den. Men Ben blir tatt til fange av FBI-agent Peter Sadusky (Harvey Keitel). Abigail kontakter Ian og tilbyr ham neste ledetr\xc3\xa5d i bytte mot hans hjelp til \xc3\xa5 redde Ben fra FBI. Ian lokker FBI til USS Intrepid i New York City, hvor Ians menn hjelper Ben \xc3\xa5 unng\xc3\xa5 FBI. Ian returnerer erkl\xc3\xa6ringen som lovet, men han har kidnappet Ben`s far, Patrick, og han tvinger Ben til \xc3\xa5 komme med flere ledetr\xc3\xa5der som peker mot Trinity Church. Inne i kirken finner Ben enda en ledetr\xc3\xa5d. De oppdager en hemmelig tunnel i kjelleren som f\xc3\xb8rer ned en sjakt med en gammel trapp og heissystem. P\xc3\xa5 bunnen av sjakten, finner de et rom med en lykt. Ben og Patrick bruker lykten til \xc3\xa5 overbevise Ian om at lykten er en referanse til Old North Church i Boston. _NEWLINE_Ian og hans menn l\xc3\xa5ser Ben, Riley, Abigail og Patrick i bunnen av sjakten f\xc3\xb8r de kommer seg opp til overflaten, uvitende om at de har f\xc3\xa5tt en falsk ledetr\xc3\xa5d. Ben presser deretter p\xc3\xa5 en knapp p\xc3\xa5 veggen som \xc3\xa5pner en passasje til et gigantisk kammer som inneholder National Treasure og en trapp som f\xc3\xb8rer til overflaten. Ben ringer til FBI og f\xc3\xa5r vite at Sadusky er en frimurer. De lager en avtale: uavhengighetserkl\xc3\xa6ringen returneres i bytte mot at Ben, Riley og Abigail blir renvasket, og Gates-familien og Riley blir gitt \xc3\xa6ren for oppdagelsen av skatten som skal fordeles til forskjellige museer. Ian og hans menn blir tatt av FBI ved Old North Church. Ben og Riley aksepterer 1\xc2\xa0% av skattens verdi i finnerl\xc3\xb8nn. Ben og Abigail kj\xc3\xb8per et herskapshus for sin andel, og Riley kj\xc3\xb8per en Ferrari med sin del. I det Riley kj\xc3\xb8rer sin vei, f\xc3\xa5r Ben et skattekart fra Abigail som hun har lagd selv f\xc3\xb8r hun g\xc3\xa5r smilende inn i det nye huset deres, med Ben som l\xc3\xb8per etter henne.'